### SYDDANSK UNIVERSITET 1. marts 2016

Det humanistiske fakultet GS

Referat af Ph.d.-udvalgsmøde den 5. februar 2016.

Til stede var: Carl Bache, Nils Arne Sørensen, Lars Frode Frederiksen, Nina Bonderup Dohn (Lync), Dea Schou, Bjarne Christensen, Maria Mortensen og Maria aus der Wieschen.

Peter Simonsen og Gry Hvass Pedersen var fraværende.

Ad 1. Valg af næstformand.

Bjarne Christensen blev valgt som næstformand for perioden 1. januar – 31. december 2016. Valget indstilles til dekanens godkendelse.

Ad 2. Meddelelser.

Formanden orienterede om et møde initieret af henholdsvis Jette Ernst og Maria Mortensen. Dekan og ph.d.-skoleleder var inviteret til at deltage i mødet. Tema for mødet var blandt andet udfordringer for humanistiske ph.d.er med udgangspunkt i blandt andet DEA’s arbejdsmarkedsundersøgelse; øget optag, dimensionering, besparelser vs. karrieremuligheder.

Ad 3. Fastsættelse af mødetidspunkt forårs- og efterårssemestret 2016.

Følgende mødedatoer blev fastlagt:

17. maj kl. 14-16 (Odense)

8. september kl. 10-12 (Odense)

23. november kl. 9.30 -11.30 (Kolding)

Ad 4. Ph.d.-skolens budget samt godkendelse af kursusaktiviteter.

Formanden orienterede om Ph.d.-skolens budget og rammerne herfor.

De af Ph.d.-skolen og FUP’erne planlagte kurser skal godkendes af Ph.d.-udvalget. Ph.d.-udvalget godkender FUP-programmernes kursusudbud forud for hvert semester. Ph.d.-skolens udbud af generiske kurser godkendes for ét år ad gangen. Det foreslås, at Ph.d.-udvalgets formand herudover på baggrund af FUP-ledernes tilbagemeldinger løbende godkender justeringer af kursusplanen, samt at Ph.d.-udvalgets formand i forbindelse med 2., 4. og 5. semesters evalueringer godkender kursusaktiviteter, disses indhold og ECTS-værdi for den enkelte ph.d.-studerende.

Kursusudbuddet for foråret 2016 blev godkendt, og ph.d.-udvalgets formand blev bemyndiget til at foretage de nævnte øvrige godkendelser.

Maria Mortensen roste FORAH’s udbud af ”Hjælp jeg skal undervise på historiestudiet”. En uformel workshop med deltagelse af rutinerede undervisere og studerende og forespurgte til muligheden for at udbyde denne aktivitet som et generisk udbud. Flertallet af ph.d.-studerende har ikke stiftet kendskab til undervisning og oplever usikkerhed omkring studieordning, eksamensformer, ECTS-belastning mm.

Formanden så positivt på dette initiativ og bemærkede endvidere, at der udbydes tværfakultære pædagogiske kurser i HR-regi. Det er studielederens/studienævnets ansvar, at underviserne, herunder også ph.d.-studerende er klædt på til at håndtere det fulde undervisningsforløb. Formanden tager kontakt til Uddannelsesrådets formand, prodekan Lars G. Binderup med henblik på at sagen løftes op i Uddannelsesrådet.

Ad 5. Krav i forbindelse med 1. års evalueringen.

På baggrund af et par konkrete sager, hvor ph.d.-studerendes manglende evne i akademisk skriftlighed er opdaget meget sent i ph.d.-forløbene, foreslog formanden, at hovedvejlederen i forbindelse med 1. års evalueringen skal forholde sig den ph.d.-studerende skriftlige arbejde i løbet af året (f.eks. udkast til introduktionskapitel eller artikel). Hvis det undtagelsesvis og af projektmæssige årsager ikke er relevant, skal der redegøres herfor, og vurderingen skal i stedet bygge på andre aktiviteter. Hovedvejlederens udtalelse skal munde ud i en klar formulering af progressionen det første år og i en eksplicit anbefaling i forhold til forlængelse af indskrivningen.

Ph.d.-udvalget drøftede sagen og støttede op om formandens forslag.

Ad 6. Buddyordningen.

Formanden orienterede om buddyordningen, der blandt andet er med til at sikre det fagligt sociale miljø for de ph.d.-studerende, erfaringsudveksling og tværfaglige relationer. Der tilbydes moderat forplejning i tilknytning til aktiviteterne. Der var enighed om det hensigtsmæssige i, at de ph.d.-studerende i Ph.d.-udvalget fungerer som buddies.

Ad 7. Godkendelse af addendum.

Ph.d.-udvalget godkendte addendum om ændring af antologisk afhandling til monografisk afhandling. (060285).

Ad 8. Eventuelt.

Intet.

Ad 9. Forslag til nedsættelse af udvalg til bedømmelse af indleverede ph.d.-afhandlinger.

Ph.d.-udvalget indstiller følgende udvalg til dekanens godkendelse:

Afhandling indleveret Institut for Historie (280975)

Lektor Mikael Rothstein (formand)

Førsteamanuensis Bengt-Ove Andreasen, UiT, Norges arktiske Universitet, Tromsø

Professor, Dr. Wanda Alberts, Leibniz Universität

Afhandling indleveret ved Institut for Historie (080582)

Professor Nils Arne Sørensen (formand)

Docent Urban Lundberg, Historiska Institutionen, Stockholms Universitet

Lektor Karen Grum-Skjoldager, Institut for Kultur og Samfund, Aarhus Universitet

Carl Bache

Ph.d.-udvalgsformand

Ph.d.-skoleleder